
PRIIMTI TEKSTAI

(Įprasta teisėkūros procedūra: pirmasis svarstymas)
Europos Parlamentas,
–	atsižvelgdamas į Komisijos pasiūlymą Europos Parlamentui ir Tarybai (COM(2025)0137),
–	atsižvelgdamas į Sutarties dėl Europos Sąjungos veikimo 294 straipsnio 2 dalį, 42 straipsnio pirmą pastraipą ir į 43 straipsnio 2 dalį, pagal kurias Komisija pateikė pasiūlymą Parlamentui (C10‑0058/2025),
–	atsižvelgdamas į Sutarties dėl Europos Sąjungos veikimo 294 straipsnio 3 dalį,
–	atsižvelgdamas į 2025 m. liepos 17 d. Europos ekonomikos ir socialinių reikalų komiteto nuomonę[footnoteRef:1], [1:  	OL C, C/2025/5161, 2025 10 28, ELI: http://data.europa.eu/eli/C/2025/5161/oj.] 

–	atsižvelgdamas į 2025 m. liepos 2 d. Regionų komiteto nuomonę[footnoteRef:2], [2:  	OL C, C/2025/4418, 2025 8 29, ELI: http://data.europa.eu/eli/C/2025/4418/oj.] 

–	atsižvelgdamas į preliminarų susitarimą, kurį atsakingas komitetas patvirtino pagal Darbo tvarkos taisyklių 75 straipsnio 4 dalį, ir į 2025 m. gruodžio 16 d. laišku Tarybos atstovo prisiimtą įsipareigojimą pritarti Parlamento pozicijai pagal Sutarties dėl Europos Sąjungos veikimo 294 straipsnio 4 dalį,
–	atsižvelgdamas į Darbo tvarkos taisyklių 60 straipsnį,
–	atsižvelgdamas į Žemės ūkio ir kaimo plėtros komiteto pranešimą (A10-0220/2025),
1.	priima per pirmąjį svarstymą toliau pateiktą poziciją;
2.	atsižvelgia į Komisijos pareiškimą, pridėtą prie šios rezoliucijos; jis bus paskelbtas Europos Sąjungos oficialiojo leidinio C serijoje;
3.	ragina Komisiją dar kartą perduoti klausimą svarstyti Parlamentui, jei ji savo pasiūlymą pakeičia nauju tekstu, jį keičia iš esmės arba ketina jį keisti iš esmės;
4.	paveda Pirmininkei perduoti Parlamento poziciją Tarybai, Komisijai ir nacionaliniams parlamentams.

P10_TC1-COD(2025)0071
Europos Parlamento pozicija, priimta 2026 m. vasario 10 d. per pirmąjį svarstymą, siekiant priimti Europos Parlamento ir Tarybos reglamentą (ES) 2026/..., kuriuo iš dalies keičiami reglamentai (ES) Nr. 1308/2013, (ES) Nr. 251/2014 ir (ES) 2021/2115, kiek tai susiję su tam tikromis rinkos taisyklėmis, sektorinėmis paramos priemonėmis vyno sektoriuje bei aromatizuotais vyno produktais, ir iš dalies keičiamas Reglamentas (ES) 2024/1143, kiek tai susiję su tam tikrų spiritinių gėrimų ženklinimo taisyklėmis
(Kadangi Parlamentas ir Taryba pasiekė susitarimą, Parlamento pozicija atitinka galutinį teisės aktą, Reglamentą (ES) 2026/471.)


TEISĖKŪROS REZOLIUCIJOS PRIEDAS
Komisijos pareiškimas priimant 2026 m. vasario 24 d. Europos Parlamento ir Tarybos reglamentą (ES) 2026/471[footnoteRef:3], kuriuo dėl tam tikrų rinkos taisyklių ir paramos sektoriui priemonių vyno sektoriuje ir aromatizuotiems vyno produktams iš dalies keičiami reglamentai (ES) Nr. 1308/2013, (ES) Nr. 251/2014 ir (ES) 2021/2115 ir dėl tam tikrų spiritinių gėrimų ženklinimo taisyklių iš dalies keičiamas Reglamentas (ES) 2024/1143 [3:  	OL L, 2026/471, 2026 2 26, ELI: http://data.europa.eu/eli/reg/2026/471/oj.] 

Komisija dės visas pastangas, kad 2026 m. atitinkamai ekspertų grupei ar komitetui pateiktų: 
1)	įgyvendinimo akto, kuriuo iš dalies keičiamas Reglamentas (ES) 2018/274, projektą, susijusį su galimybe pratęsti to reglamento 9 straipsnyje nustatytos supaprastintos leidimų atsodinti vynmedžius išdavimo tvarkos taikymą;
2)	Komisijos deleguotojo reglamento (ES) 2019/33 dalinio pakeitimo, kuriuo nustatoma elektroninių priemonių nurodymo ant vynuogių produktų pakuotės ar etiketėje Sąjungos sistema, nurodyta Reglamento (ES) Nr. 1308/2013 119 straipsnio 4 ir 5 dalyse, projektą;
3)	Komisijos deleguotojo reglamento (ES) 2019/934 dalinio pakeitimo, kuriuo į termino „kupažavimas“ apibrėžtį įtraukiama galimybė nealkoholinius arba sumažinto alkoholio kiekio vynus maišyti su neputojančiais vynais, kad būtų galima gaminti sumažinto alkoholio kiekio vynus, projektą;
4)	deleguotojo akto, kuriuo nustatomos apleistų vynuogynų išnaikinimo sąlygos, kaip nurodyta Reglamento (ES) Nr. 1308/2013 naujoje 62 straipsnio 6 dalyje, projektą.

